#  *Výbor*

 *Národnej rady Slovenskej republiky*

 *pre hospodárske záležitosti*

 47. schôdza výboru

 Číslo: CRD - 1836/2017 - VHZ

**179**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 23. novembra 2017

k vládemu návrhu zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (biocídny zákon) **(tlač 702)**

**Výbor Národnej rady Slovenskej republiky**

**pre hospodárske záležitosti**

**s ú h l a s í**

s vládnym návrhom zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (biocídny zákon) (**tlač 702**);

#### o d p o r ú č a

#  Národnej rade Slovenskej republiky

vládny návrh zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (biocídny zákon) (**tlač 702**) schváliť;

#### p o v e r u j e

predsedníčku výboru, aby výsledky rokovania výboru v druhom čítaní zo dňa 23. novembra 2017 spolu s výsledkami rokovania ostatných výborov spracovala do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložila ju na schválenie gestorskému výboru,

spoločného spravodajcu výborov **R. Puciho** (M. Kondróta), aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 Michal **B a g a č k a** Jana **K i š š o v á, v.r.**

 Eduard **H e g e r** predsedníčka výboru

 overovatelia výboru

#  *Výbor*

 *Národnej rady Slovenskej republiky*

 *pre hospodárske záležitosti*

 47. schôdza výboru

 Príloha k uzneseniu č. 179

##### Z m e n y a  d o p l n k y

k vládnemu návrhu zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (biocídny zákon) **(tlač 702)**

­­­­­­­­­­­­­­­­­­­­­­­­­

V čl. I sa za bod 5 vkladá nový bod 6, ktorý znie:

„6. V § 6 ods. 1 písm. c), § 9 písm. f) a § 11 písm. b) sa vypúšťajú slová „a centrum“, v § 7 písm. b) sa vypúšťajú slová „a centru“ a v § 8 písm. b), § 9 písm. a), § 10 písm. a), § 11 písm. a) a § 12 ods. 1 sa vypúšťajú slová „centrom,“.“.

Nasledujúce body sa primerane prečíslujú.

Úprava odstraňuje duplicitu nahrádzaných slov a nelogickosť úpravy súvisiacu s návrhom v čl. I bod 14.

V čl. I  bode 7 § 14 ods. 1 písm. a) sa na konci vypúšťa čiarka a za odkaz 46 sa dopĺňajú slová „(ďalej len „úhrady“),“.

Zavádza sa legislatívna skratka „úhrady“ v záujme jednoznačnosti pojmov v § 14 ods. 1 písm. a), § 14 ods. 2, 5, 6, 7, § 14 ods. 8, 10 a § 14 ods. 3, 4.

V čl. I  bode 7 § 14 odsek 2 znie:

„(2) Prijaté úhrady podľa odseku 1 písm. a) sú vedené na účte ministerstva hospodárstva zriadenom podľa § 4 ods. 1 písm. g).“.

Legislatívno-technická úprava súvisiaca s bodom 2.

V čl. I bode § 14 ods. 5 sa vypúšťajú slová „o zamietnutí žiadosti a“ a odkaz 48 vrátane poznámky pod čiarou.

Odstraňuje sa duplicita s nariadením EP a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní.

V čl. I sa za bod 11 vkladá nový bod 12, ktorý znie:

„12. V § 19 sa za slovo „ak“ vkladajú slová „§ 14 ods. 8 a 17,“.“.

Nasledujúce body sa primerane prečíslujú.

Dopĺňa sa výnimka z použitia správneho poriadku z dôvodu odlišnej úpravy.

V čl. I bode 14 sa za slovo „zákona“ vkladajú slová „okrem § 20 ods. 9 až 11“.

Úprava súvisí s odstránením nejednoznačnosti právnej úpravy, vzhľadom na skutočnosť, že už došlo k ukončeniu deja uvedeného v § 20 ods. 9 až 11, a teda sa navrhuje, aby sa pôvodné znenie bodu 14 nevzťahovalo práve na § 20 ods. 9 až 11.